cyanic-selkie/wikianc huggingface dataset:
Hamidiye
En a practica extorsionaban a los armenios y facioron grans mortaleras en a primera fase d'o chenocidio armenio en a decada de 1890.
Adreza IP
thumb|Resolución d'adrezas IP. Una adreza IP ye seguntes o protocolo d'Internet un nombre que identifica sin ambiguidat un dispositivo lochico connectato a lo ret. Aintro d'un mesmo rete, cada adreza IP que s'emplega ha de estar unica.
Una adreza IP se representa por meyo d'un numero binario de 32 bits (IPv4). Un eixemplo d'adreza IP ye 192.168.1.123. Iste ye un eixemplo tipico de IP en rete local.
Irueste
Irueste ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 58 habitants (2007), en una superficie de 14,14 km² y una densidat de población de 4,10 hab/km².
Superficie
A superficie ye a magnitut fisica que expresa a grandaria d'un cuerpo en dos dimensions: largo y amplo. En cheografía s'emplega ta definir una parti d'un territorio delimitato por una muga.
Unidaz
A unidat de superficie en o Sistema Internacional d'Unidaz ye o metro quadrau.
Montgaillard
Montgaillard (Montgalhard en occitán) puet estar:
Jadraque
Jadraque ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 1492 habitants (2007), en una superficie de 38,91 km² y una densidat de población de 38,34 hab/km².
The Graduate
The Graduate (títol en anglés, en aragonés O graduato, enguerada en Aragón con o títol en castellano de El graduado) ye una cinta estausunidense de l'anyo 1967 de cine de drama y cine de comedia, dirichita por Mike Nichols seguntes un guión de Calder Willingham y Buck Henry (basato en The Graduate de Charles Webb), con dirección de fotografía de Robert Surtees y banda sonora orichinal de Dave Grusin (con cancions de Paul Simon). Ha recebito cuantos premios, y en o suyo reparto incluye a destacatos actors como Anne Bancroft, Dustin Hoffman, Katharine Ross, William Daniels, Murray Hamilton y Elizabeth Wilson.
Carmelo López Esteruelas
Carmelo López Esteruelas ye naixito o 20 d'aviento de 1940 d'Exatiel (Baixo Martín) ye articulista y documentalista sobre temas de cultura tradicional, etnolochía y historia local recient d'a comarca d'o Matarranya.
Estudeyó o bachillerato en Alcanyiz y encomenzó a treballar en o cuerpo de Correus d'Alcanyiz en 1958. En 1965 obtenió a plaza fixa como administrador de Correus d'a demarcación postal de Val de Robres y redolata.
Dende a suya arribata a la comarca d'o Matarranya li han chocato os paisaches y costumbres d'os suyos habitants, chent que os habitants d'Alcanyiz y redolata veyen como atro grupo etnolingüistico. Gracias a l'amplo rete de conoixencias que li ha permeso o suyo treballo en Correus mientres cualques decadas, ha puesto conoixer bien a comarca y as suyas chents con excursions, paseyos y conversas.
O suyo intrés por conservar a memoria historica recient sin connotacions politicas lo fa prener nota escrita de tot o que troba d'intresant y a empentar con atra chent en 1982 a creyación de l'Asociación Cultural Valderrobrense (Ascuval) on prene a responsabilidat de chestionar y coordinar a edición d'o boletín comarcal Gaceta del Matarraña, on encomenzó a escribir o reportero d'o Heraldo d'Aragón y escritor Lluís Rajadell. Dende Ascuval participa en a creyación d'a Biblioteca Municipal, que queda a lo suyo cargo en a primera anyata de funcionamiento.
Ha replegato un camatón d'informacions locals y comarcals y ha escrito muitos treballos de tematica cheografica, historica y etnografica, beluns d'os cuals s'han puesto veyer en o Diario de Teruel, a Gaceta del Matarraña, o diario baixoaragonés La Comarca y los programas de fiestas de Val de Robres y atros lugars d'a comarca. O tema sobre o que mes ha escrito ha estato os mases u l'antigo poblamiento ixemenato d'a comarca d'o Matarranya, y parte d'os datos por él replegatos feguran en o libro Valderrobres paso a paso (en ye coautor). Os datos que ha replegato han despertato o intrés d'arquitectos y antropologos.
Dende l'anyo 2003 fa parte d'a chunta directiva de l'Asociación Cultural Repavalde.
Punta Bramapán
A punta Bramapán ye un mont prepirenenco de 1.546 metros d'altaria. Se troba administrativament en o municipio sobrarbenco de Fanlo.
Domina a metat inferior d'a valle d'Anyisclo, deseparando-la d'a Vallivió.
Saladín
Saladín (Tikrit, actual Iraq, 1138 - Domás, 4 de mayo de 1193) (en turquico Selahaddin Eyyubi), estió o fundador d'a dinastía ayubida, Turquico  soldán d'Echipto y de Siria. Gran defensor de l'islam en a suya vesant sunnita, combatió a los cristianos y as doctrinas musulmanas més apartatas d'a oficial, representatas por a dinastía abasida. Ye especialment conoixito en Occident por a suya conquiesta de Cherusalem en 1187 dimpués de derrotar a los cruzatos en a Batalla de Hattin, feito que motivó una tercera cruzata.
Penyas de Ferrera
As penyas de Ferrera (en castellano Peñas de Herrera) son quatre rocas macizas y anglosas situadas de norte a sud en o cabalto d'una loma d'a sierra de Moncayo (Sistema Iberico) a l'ueste d'este mont. D'antis mas bi heba un glaciar que erosionó a suya parti mas feble deixando actualment destacada a parti rocosa respecto d'a resta d'o terreno.
Altaria
L'altaria d'a penya mas altera, dita Picarrón ye de 1.591 metros y sirve de sinyal ta a muga entre as localidaz de Talamantes, Anyón de Moncayo, Calcena y Purullosa; as atras tres penyas restants tienen unas altarias de 1.542 m (Penya d'el Camino), 1.462 m (Penya d'Enmedio) y 1.347 m (La Gotera) respectivament.
Toponimia
Por estar muito envistables y tener importancia estratechica, as penyas de Ferrera ya se nombran en textos medievals aragoneses u navarros como por eixemplo en 1232 quan Chaime I d'Aragón entregó uns castiellos a Sancho VII de Navarra:
En a "Cronica de los Conquiridors" tamién nombran estos releus:
Cheolochía
As penyas de Ferrera son o producto d'erosionar-se y trencar-se un livel sedimentario de calsineras churasicas que fan part d'una siella anticlinal con materials triasicos en o nuclio.
Fauna
En as paretz d'as quatre rocas que forman as penyas habitan alicas, vueitres y cuervos; en a plana baixo as rocas bi ha liebres, corzos, chabalins y rabosas.
Verano
right|thumb|200px|O verano seguntes [[Giuseppe Arcimboldo.]] O verano u vrano (d'o latín < veranum [tempus]) u estiu (en benasqués, d'o latín < aestivum [tempus]) ye una d'as cuatre estacions de l'anyo d'as zonas temperatas, entre a primavera y l'agüerro.
Penyas de Ferrera
Flora
En as zonas mas baixas d'as penyas mos trobaremos con paisaches de carrascas y caixicos; a mesura que puyamos iremos veyendo como van desapareixendo os árbols y apareixen os arbustos como o fenullo (Foeniculum vulgare), o tremoncillo (Thymus vulgaris), o romero (Rosmarinus officinalis), a xordiga (Urtica), a menta (Mentha) y o espícol (Lavandula angustifolia). Tamién podemos veyer bella planta caracteristica d'ista zona de Moncayo como ye a vetiquera (Clematis vitalba), a ixalagra (Mentha longifolia), a gallineta (Dactylorhiza elata), a senera (Amelanchier ovalis) y o tulipán silvestre (Tulipa sylvestris).
Puyada
O recorriu ye sinyalizau con marcas de pintura roya y blanca que mos levarán a la cima d'as Penyas. Dimpués de pasar l'armita de Sant Miguel, hemos de prener un sendero dirección ueste que mos levará a o barranco de Val de Ferrera. O sendero mos leva dica un cuello entre dos d'as Penyas de Ferrera, dende a on ye muit fácil puyar a la más baixa y disfrutar d'o espectacular paisache.
O trachecto dura bellas quatre horas y meya alto u baixo. Se gosa puyar-ie en a epoca que va d'abril a agosto.
Jirueque
Jirueque ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 82 habitants (2007), en una superficie de 10,56 km² y una densidat de población de 7,76 hab/km².
Chabal
Chabal (جبل) ye como se diz en arabe tanto a un mont aislato como a un macizo montanyoso. Ye a base d'a palabra aragonesa chabalín y d'os toponimos aragoneses Chabalambre y Chabaloyas. Se troba a sobén como base de muitos toponimos en os países arabes u con grau d'arabización:
Teodora II
Teodora estió emperadora de l'Imperio Bizantín como muller de Teofilo y estió rechent de l'Imperio dende 842 dica 855. Ye naixida arredol 815 y morió dimpués de 867.
En o "Libro de los Emperadors" li dedican un capitol (De Teodora, muller de Teófilo, e de Micali, fillo de ellos amos, et cetera:
Gobernó con man dura, disuadió a los bulgaros d'invadir l'Imperio Bizantín:
Reprimió a los paulicians:
En l'anyo 843 fació aplegar un sinodo en o que esvielloron o culto a las santas imachens.
Mientres a rechencia de Teodora o suyo fillo Miguel cayó baixo a influencia de Bardas, y Teodora habió de deixar d'estar rechent, retirando-se a lo Monesterio de Gastria y dimpués a lo Convento de Santra Eufrosinia, morindo arredol de l'anyo 867. Fue beatificada por a Ilesia ortodoxa y as suyas reliquias tresladadas en 1460 ta Kérkyra, (Corfú). Os ortodoxos celebran Santa Teodora l'11 de febrero.
The Doors
The Doors estioron un grupo de musica rock estausunidense creyato en 1965 en California, formato orichinalment por Jim Morrison, Ray Manzarek, John Densmore y Robbie Krieger.
Pedro de la Rosa
Pedro Martínez de la Rosa (naixito de Barcelona o 24 de febrero de 1971) mas conoixito esportivament como Pedro de la Rosa ye un piloto catalán de Formula 1, ha participato en 73 Grans Premios, debutando o 7 de marzo de 1999, y estando amás un d'os pocos pilotos en ganar un punto en a suya primera cursa. En total ha conseguito 29 puntos en o campionato mundial y un podio, rematando en segundo puesto en o Gran Premio d'Hongría de 2006. Actualment ye piloto de prebas d'a Scuderia Ferrari.
A Ciudat d'o Motor d'Aragón
Dende o 24 d'octubre de 2005, cuasi cuan prencipió a fer-se o prochecto d'a Ciudat d'o Motor d'Aragón en Alcanyiz, ha contribuyito activament como asesor tecnico y esportivo, consellando a l'arquitecto Hermann Tilke en a construcción d'o trazato.
Amás periodicament gosaba viachar t'Alcanyiz ta veyer con os suyos propios uellos o desarrollo d'as obras d'o trazato y a sobén aproveita tamién ta fer charradas sobre o prochecto u ir t'actos promocionals d'iste en atros puestos d'Aragón o difuera d'as suyas mugas.
Alcedo atthis
O martinet pescataire (Alcedo atthis (L., 1758) ), u bernat pescataire en Ribagorza, ye un muixón d'a familia d'es alcedinidos de colors muito vitarizas, naranchencas per a tripa y arredol d'es uellos, y caracteristicament d'una tonalidat azul u torquesa per as partis mes superiors d'o cuerpo, con brilluras metalicas en totas as plomas suyas. No tien dimorfismo sexual.
Gosa trobar-se no luent d'es cursos d'augua, encara que no s'está a o puesto mes tiempos que ta medrar es niedos en reproducir-se, movendo-se de puesto t'altro per a resta de l'anyada, se diz que tien habitos transhumants.
As suyas caracteristicas fisicas, amés d'as colors, el fan inconfundible; una mida chicolona (no guaire mes de 15 cm de lonchitut) con un tozuelo sorprendentament grandizo per a mida d'o cuerpo, y unas aletas plen curtas que no rebasan es 16 cm d'amplaria en volar l'animal, fan que tienga un aspecto caracteristico. Ye un muixonet pescataire, como o suyo nombre indica, y con unas singulars trazas en arrullar-se de tozuelo ta l'augua, pesca chicoz peixes que previament enveye d'alto d'una branca u altro elemento de l'ambient, d'on agüella per posibles presas. 250px|left|thumb|O martinet pescataire con un [[peix en o pico.]] thumb|Uevos d'Alcedo atthis. Altras vegadas, cuan a baseta a on se troba pescando no tien garra puesto a on aposar-se, o martinet s'está en alto a l'aire batindo as aletas rapedament, de manera semilar como fan es ciquilins, y d'allá se deixa cayer de tozuelo ta l'augua cuan enveye a presa.
Construye es niedos en as ripas talutadas d'es ríos u barranques a on i abundan es peixez que consume. O niedo ye alavez escardato d'a tierra con forma de túnel que puet plegar ta mes d'un metro de fondo, estando-ne a rematanza una rudimentaria cambra de cría a on medrarán es pollez luent d'es periglos d'o suyo ambient, como as loiras, coluebras u ratas d'augua.
Glaciar Fox
O glaciar Fox (en anglés Fox Glacier, en maorí Te Moeka o Tuawe) ye una glaciar de 13 km de largaria situada en o Parque Nacional de Westland Tai Poutini en a costa ueste d'a Isla d'o Sud de Nueva Zelanda. Fue nombrau en 1872 dimpués d'una vesita d'o primer ministro de Nueva Zelanda Sir William Fox. Dende os alcuerdos sinyaus con os Ngai Tahu en l'anyo 1998, o nombre oficial d'o glaciar ye bilingüe, decindo-se Fox Glacier / Te Moeka o Tuawe.
Cheografía
Alimentada por quatre glaciars alpinas, o glaciar Fox baixa 2.600 m en o suyo viache de 13 km de largaria dende os Alpes d'o Sud dica a costa, estando un d'os pocas glaciars que rematan en una selva pluvial a nomás 300 m sobre o livel d'a mar. Encara que en retacule mientres os zaguers 100 anyos, avanzó entre 1985 y 2009. En 2006 l'abance meyano yera d'alto u baixo un metro por semana. En chinero de 2009, a cara terminal d'o glaciar encara continaba avanzando y teneba paretz verticals u abances que s'espaldaban de contino. Dende alavez ha teniu un important retacule, estando asinas actualment en a parti mas baixa d'o glaciar a linia de vechetación que en 2009 se trobaba muit mas alto.
D'o glaciar naixe o río Fox. Mientres a zaguera edat de chelo, o suyo chelo plegaba dica l'actual linia de costa y o glaciar deixo muitas morrenas mientres avanzaba a retaculas. O laco Matheson se formó como un kettle en una d'istas morrenas.
Vertigo (cinta de 1958)
Vertigo (en anglés; Vertigo en aragonés), enguerada en Aragón como De entre los muertos (en idioma castellano), ye una cinta estausunidense de cine d'intriga de l'anyo 1958 dirichita y producita por Alfred Hitchcock y protagonizata por James Stewart, Kim Novak, Barbara Gell Geddes, Tom Helmore y Henry Jones. Os autors d'o suyo guión estioron Alec Coppel y Samuel A. Taylor, basando-se en una novela de Thomas Narcejac y Pierre Boileau. A cinta estió nominata a cuantos premios.
Giacomo Puccini
Giacomo Puccini, naixito de Lucca (Toscana, Reino d'Italia) o 22 d'aviento de 1858 y muerto en Bruselas (Belchica) o 29 de noviembre de 1924, estió un compositor italiano. Ye considerato uno d'os millors compositors de zaguerías d'o sieglo XIX y primerías d'o sieglo XX, y a suya obra fa parte d'o movimiento d'o Romanticismo en a musica.
La Bodera
La Bodera ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 30 habitants (2007), en una superficie de 21,91 km² y una densidat de población de 1,36 hab/km².
Flauta
Una flauta ye un instrumento musical de viento de fusta con o tubo ubierto, a ormino celindrico, en o que o sonito se produce por l'aire que bufa qui la tanye, dirichito sobre o canto tallato en bisel d'un chicot forato, a on que bi ha una lengüeta que i fa vibrar l'aire d'o tubo. As primeras flautas datan de mas de 50.000 anyos d'antigüidat y están o instrumento musical con mes antigüedat trobato.
Altaria (magnitut fisica)
L'altaria ye una magnitut fisica que mesura a distancia vertical d'un punto respecto a tierra u a distancia dende o cabalto dica o cabaixo.
La Mierla
La Mierla ye un municipio d'a provincia de Guadalachara, en a comunidat autonoma de Castiella-La Mancha, Espanya. A suya población ye de 27 habitants (2004), en una superficie de 19,67 km² y una densidat de población de 1,37 hab/km².
Altaria (magnitut fisica)
Una altaria relativa a un atra altaria s'expresa con a palabra nivel u livel (de l'Idioma occitán livèl):
En termins cheograficos, como livel zero se prene o livel d'a mar.
Punta Esper
A punta Esper u pico d'Aspe (en castellano pico Aspe u pico de la Garganta de Aísa) ye un pico d'os Pireneus localizau en a provincia de Uesca entre a zona de Somport y a parti alta d'a val d'Aísa con una altaria de 2640 m sobre o livel d'a mar.
Calotriton asper
O guardafuents pirenenco (Calotriton asper (Dugès, 1852), tamién conoixito como Euproctus asper) ye una especie d'urodelo endemico d'os Pireneus, que se troba distribuito por as versants d'Espanya, Francia y Andorra, abitando-ie de maniera tipica os puestos de montanya meya y alta montanya. D'alcuerdo con a revisión taxonomica actual, l'anterior chenero Euproctus queda restrinchito a las especies de Corcega y Cerdenya, y as especies d'o Pireneu y a comarca suya se clasifican en o chenero Calotriton. D'esta traza o guardafuents pirenenco ye una d'as dos especies perteneixents a lo chenero Calotriton, estando l'altra especie Calotriton arnoldi, d'o macizo d'o Montseny.
Os adultos fan dende 10 dica 15 cm de lonchitut, estando-ne la metat aproximadament a largaria d'a coda, que ye comprimida lateralment. O lumo el tienen marrón u pardo, con piquetas fuscas, bellas vegadas con una linia amariella u verdisca que les ne recorre dende a cabeza dica la coda. O vriente el tienen amariello de regular, pero en os masclos en a epoca de reproducción se torna royisco. En comparanza con altras especies de guardafuents, a los masclos d'o Calotriton asper no les creixe garra cresta ni en a esquerna ni en a coda en a epoca reprodutora.
Se'l puede trobar en corsos d'augua, vivers, naixedors u dica en fuents y cumos (d'astí ye d'a on dimana lo nombre popular d'os «guardafuents») d'entre os 500 y os 2500 metros d'altitut. Manifiesta actividat predominadera de nueitz, remanindo poco activo de días, y anque ye bella cosa mes terrestre que no altras especies de guardafuents, se'l troba meso en l'augua de regular, esplazando-se caminando per o fundo per cuentas de nadar (cosa que no fan si que de forma ocasional). A suya metamorfosi se completa en una anyada en os puestos d'altitut mes baixa, pero puede fer-la en dos si o clima ye mes frido, como gosa pasar en l'alta montanya. Se reproducen dipositando uevos, no libran as crías vivas como sí que fan cualcunas d'as altras especies. A hibernación ye muit larga en os puestos fridos, d'entre 8 y 9 meses anyals, cosa que les permit de sobrevevir-ie millor que no as altras especies d'anfibios.
Teofilo de Bizancio
Teofilo estió emperador de l'Imperio Bizantín dende o 2 d'octubre de 829 dica o 20 de chinero de 842. Ye naixito en 813 y morió o 20 de chinero de 842. En o "Libro d'os Emperadors" li dedican os capítols: Del imperio de teófilo, fillo de Micali emperador e Del emperador Teófilo.
Baixo o suyo mandato l'imperio prenió o control d'o sud de Crimea, y a primerías d'a decada de l'anyo 830 fue establito oficialment o thema Chersōnos u thema de Khersón con o territorio crimeu baixo control bizantín.
En l'anyo 838 querió impresionar a lo Califa de Bagdad sobre la riqueza de l'Imperio Bizantín y lis ninvió a Chuan o Gramatico pa que actuase:
L'exercito bizantín tenió uns cuantos exitos a lo principio. En l'anyo 837 prenió y destruyó Samosata y Zapetra (a ciudat de naixencia d'o califa al-Mu'tasim).
O califa se vengó d'a ofensa aplegando un gran exercito, que derrotó en Dasymon a Teofilo, (que dirichiba presonalment a l'exercito). Una división de l'exercito d'o califa abanzó dica Amorium (a cuna d'a dinastía Frichia). Dimpués d'una fura resistencia de cincuanta y cinco días, a ciudat cayó a causa d'una tradición interna o 23 de septiembre de l'anyo 838. 30.000 d'os suyos habitants fuoron executatos y o resto fuoron venditos como esclavos. A ciudat fue arrasata dica os suyos alazetz.
Primavera
right|thumb|200px|A primabera seguntes [[2Giuseppe 22w2Arcimboldo.]] A primavera (d'o latín < PRIMA VERA "a primera verdor") ye una d'as cuatre estacions de l'anyo d'as zonas temperatas, entre l'hibierno y o verano.
Muñomer del Peco
Muñomer del Peco ye un municipio d'a comunidat autonoma castellanoleyonesa en a provincia d'Ávila. Fa parte d'a comarca d'Ávila.
A suya población ye de 108 habitants (2021) en una superficie de 10,09 km², con una densidat de población de 12,78 hab/km².
Cheografía
A localidat de Muñomer del Peco se troba situada a 895 metros d'altaria sobre lo livel d'a mar, a una distancia de 40 km d'a ciudat d'Ávila, a capital d'a suya provincia.
Ursus maritimus
L'onso polar u onso blanco (Ursus maritimus (Phipps, 1774), d'antigos dito Thalarctos maritimus) ye una especie d'onso en o chenero Ursus, caracterizata per a suya color que pareix cuasi de tot blanca, pero que no el ye pas si que se forma per estar os pelos translucidos (no pigmentatos), causando ixe efecto. Per as latituz en as que habita ye la sola especie d'onso cuasi unicament carnivora. Se considera que os masclos d'esta especie son os animals carnivoros mas grans d'a tierra firme.
Marta Eggerth
Marta Eggerth, naixita de Makó (Imperio Austrohongaro, hue Hongría) o 17 d'abril de 1912, ye una actriz y soprano hongara, con una important carrera cinematografica mientres os anyos 1930 en o Cine alemán y europeu con directors como Carmine Gallone u Serge Veber, y en os anyos 1940 en o Cine estausunidense, destacando Presenting Lily Mars, de Norman Taurog, con Judy Garland u Van Heflin, a mas de cuantas Operas (bellas d'istas Operas se componioron d'esprés ta Marta Eggerth). En 2008, cuan teneba 96 anyadas, encara fació un concierto en Nueva York. En prencipiar a Segunda Guerra Mundial, o suyo esposo s'alistó en l'Exercito polaco en o exilio en Francia, y l'actriz en a Cruz Roya polaca.
Miguel III
Miguel III o Capín estió emperador de l'Imperio Bizantín dende 842 dica 867. Ye naixito o 19 de chinero de 840 de Costantinoble y morió o 23 u 24 de setiembre de 867.
Yera fillo de l'emperador Teofilo, y lo succedió a la edat de 3 anyatas, estando rechent a suya madre Teodora, que persiguió a los Paulicians y esvielló o culto a las santas imachens en l'anyo 842. Miguel cayó baixo a influencia de su tío Bardas, qui prenió o poder en l'anyo 857. En o "Libro d'os Emperadors" comentan:
Dimpués que Teodora dixase a rechencia, Miguel III la obligó a retirar-se a un convento y fer-se moncha a l'igual que fació con as suyas mesmas chirmanas.
En l'anyo 865 se produció a primera incursión de saqueyo d'os rusos de Kiev en a costa d'a Mar Negra, que comentan asinas en "Libro de los Emperadors":
Con a influencia de Basilio substituyó a la de Bardas, y en una campanya militar en Creta Bardas fue asesinato por Basilio. Bel tiempo dimpués Basilio tamién asesinó a Miguel III, prenendo o poder y esdevenindo l'emperador Basilio I.
Femero
thumb|right|250px|Un femero. Un femer/o u femera  ye un puesto a on que s'apila o fiemo ta favoreixer a putridera y a fermentación de a suya materia organica, y tamién a reducción quimica d'os acidos organicos (por l'acción d'os microrganismos) que d'unatra forma o farían masiau fuerte u dica toxico ta femar con él. L'obchectivo final d'apilar o fiemo en o femero ye conseguir un fiemo con a calidat precisa ta fertilizar a tierra.
Ocasionalment, ta os femeros tamién se volan as pelas de fruita, uesos y belatras restas organicas de l'alimentación humana, y tamién a palla u a hierba puerca d'as cuadras, o que s'achunta a la masa en putrefacción.
Anque tradicionalment os femeros tamién han arreplegau as restas de cualsiquier animal, como os cuerpos d'a fauna domestica menor muerta (gallinas, conillos, gatos, cans, etc.) en l'actualidat ye una prohibición regular en os países industrializaus y no se i puede arrullar garra animal, principalment por razons sanitarias. Os ditos cuerpos han d'estar destruius por atras vías.
Chunio
Chunio u chunyo ye o seiseno mes de l'anyo en o calandario gregoriano y tien 30 días. O suyo nombre en latín yera iunius, en honor d'a diosa romana Chuno (Iuno, en latín). Como abril, teneba 30 días en o primitivo calandario romano, pero pasó a tener-ne 29 en o calandario lunar de Numa Pompilio.
Con o calandario chuliano recuperó a cantidat de 30 días. A forma chunyo ye documentada en o sieglo XX en aragonés central y oriental. border|200px|right|Les Très Riches Heures du duc de Berry, Chunio
Gudrón
O gudrón ye un material vescoso, pegalloso y de color negra, emplegau como aglomerant en mezclas asfalticas ta a construcción de carreteras u autopistas. Tamién se fa servir en impermeabilizants. Ye present en o petrolio crudo y ye compuesto cuasi per completo de bitumen.
Puet trobar-se en estato natural formando una mezcla complexa d'hidrocarburos solidos en lacunas de bellas cuencas petroleras, como se desvién en o laco de Guanacoco (Venezuela), o laco de gudrón mes amplo d'o mundo, con 4 km² d'amplaria y 75 millons de barrils de gudrón natural. A siguient mes ampla ye o lago de gudrón de La Brea (isla de Trinidad).
Etimolochía
A parola gudrón ye un galicismo que se remonta a lo francés moderno goudron, evolución d'o francés meyo gotran y d'o francés antigo catram, forma relacionada con o italiano catrame y l'arabe echipciano qatrân.
Punta d'o Lobo
A punta d'o Lobo ye un mont prepirenenco de 1.496 metros d'altaria. Se troba administrativament en o municipio sobrarbenco de Fanlo.
Ye a o sud d'a punta Bramapán (1.546 m), deseparada d'ista por a collata de Bramapán. As dos cimas son situadas entre as valles d'Anyisclo y Vio.
Yazidismo
thumb|300px|Colla de Yezidís en lo [[Chabal de Sinchar, a l'ueste de Mosul (muga irako-siriana) enta 1920]] Lo Yazidismo u Sharfadin ye una relichión sincretica de zoroastrismo, mandeísmo, chudaísmo, cristianismo nestorín y islamismo chiita.
Los yazidís, ditos tamién yezidís constituyen una chicota minoría relichiosa de luenga kurda con arredol de cient mil miembros que viven en as rechions de Mosul en Irak y d'Halep en Siria, pero tamién ixemenatos por Turquía, Irán, Armenia y Cheorchia.
De tradición esencialment oral, d'os fidels d'esta relichión monoteísta discreta y dica secreta, los musulmans en dicen adoradors de lo diaple. De feito adoran a Malek Taus, literalement « l'anchel-pavo », criatura benfeitora a qui Dios habría confiato a dirección de lo mundo dimpués de creyar-lo. Los yazidís honran tamién a lo suyo suposato fundador, lo xec Adi ibn Mustafa, muerto en 1160, y s'aplegan cada anyata en pelegrinache en la suya tumba en Lalesh. Bi ha dos libros sagratos, lo "Libro negro" y lo "Libro de la Revelación". Los yazidis, como los drusos, creyen en la metempsicosi. Por lo que pareix han preso elementos de diferents relichions d'o suyo arredol: lo dualismo entre lo bien y lo mal de los zoroastristras, o baptismo y la cena de los cristiáns y las reglas alimentarias d'os chudeus. A suya organización ye de naturaleza teocratica, lo principe de los yazidís leva lo titol de Mirza Beg.
Creyen en la primacía, encara que de trazas miticas, de lo califa omeya Yazid, qui fació matar a lo fillo d'Alí, Hussein, y a la suya chicota colla de seguidors en Karbala en 680.
Tenioron l'apocheu entre los sieglos XII y XIV, y dimpués han sufrito una persecución dimpués d'una atra, que los han redueito a los dos macizos montanyosos on encara se troban as mayors comunidaz, pero tamién los han ixemenato dica plegar ta Cheorchia.
Macizo de Cotiella
O macizo de Cotiella ye un macizo calsinoso d'as sierras interiors prepirenencas d'Aragón. O mesmo nombre tien a tuca prencipal d'o macizo, de 2.912 metros d'altaria, con un vértiz cheodesico en a suya cima.
Encara que no sobrepuya os 3.000 metros d'altaria, o relativo aislamiento a on se devanta o Cotiella fa que s'amostre como lo chigant d'a comarca, ofrindo grans anvistas dende la suya tuca.
En o macizo, antimás d'a cima de Cotiella, bi ha atras tucas de cuasi la misma altaria que a tuca prencipal como a Cotielleta de 2.731 m. y a tuca Yali de 2.706.
Cotiella en a literatura popular aragonesa
En a pastorada de Besians bi ha una referencia a Cotiella:
center|300px|thumb|El Cotiella dende la [[Sierra d'el Chordal.]]
Tamarón
Tamarón ye un municipio d'a comunidat autonoma castellanoleyonesa en a provincia de Burgos, situau en a comarca d'Odra-Pisuerga y partiu chudicial de Burgos.
A suya población ye de 47 habitants (2007) en una superficie de 15,66 km², con una densidat de población de 3,00 hab/km².
Cheografía
O suyo termin municipal ye trescruzau por o río Pisuerga.
Sierra d'Armantes
La sierra d'Armantes ye un sierra de la branca aragonesa de lo Sistema Iberico que se situa en la depresión de Calatayú entre la sierra de la Virchen a l'este, la sierra d'Ateca a l'ueste y Xalón a lo sud. La superficie de la sierra d'Armantes perteneixe a los municipios de Cervera de la Canyada, Torralba de Ribota, Calatayú, Terrer y Ateca, toz en la Comunidat de Calatayú.
Altarias
Las principals altarias son la Mesa d'Armantes (973 m), la Cruz d'Armantes (966 m), Los Castillos (929 m), Manyo Manyo (917 m), y lo cerro de la Cruz (894 m).
Toponimia
L'oronimo sierra d'Armantes proviene de lo despoblau d'Armantes, situau en los termins municipals d'Ateca y Cervera de la Canyada.
Hidrografía
La versant nord-este de la sierra desaugua enta la rambla de Ribota, la versant sudueste lo fa enta lo río Manubles, la versant sud lo fa enta Xalón, representando la sierra d'Armantes lo interfluvio entre las vals de los ríos Manubles y Ribota.
Cheolochía
Abundan los chesos y las lutitas. A diferencia d'atras sierras de la redolada, la sierra d'Armantes ye la sola que tiene materials d'edat cenozoica en lo cabalto. La sierra s'ha iu formando por erosionar-se los materials sedimentarios cenozoicos que heban plenau enantes la depresión de Calatayú (vuidau erosivo), persistindo millor los materials que se situan mes luent u equidistants de los achents erosivos, ye a saber, los ríos Xalón, Manubles y Ribota.
Los estratos cenozoicos de la sierra d'Armantes tienen capuzamientos quasi horizontals, lo que permite la formación de plataformas estructurals. En bel puesto la erosión hay creyau cinglos y ripas, como chunto a la rambla de Ribota un poco auguas ent'alto de la pedanía de Ribota.
Lo cabo sudoriental en contacto cerca de Calatayú presenta frontons y corresponde a toponimos como cuesta de los Frontones y corrales del Frontón.
Halterofilia
200px|thumb|Logo olimpico de l'halterofilia. L'halterofilia ye un esporte olimpico que consiste en o debantamiento d'a mayor cantidat de peso con una barra en a que en os suyos extremos bi han discos. O conchunto d'a barra y os discos ye anomenato "haltera". Ye un esporte olimpico dende a primera edición d'os Chuegos Olimpicos en l'anyo 1896.
O suyo organismo rector ye a Federación Internacional d'Halterofilia, conoixita tamién por l'acronimo d'o suyo nombre en anglés IWF. As competicions mes importants a nivel mundial son os Chuegos Olimpicos y o Campionato d'o Mundo d'Halterofilia.
Modalidatz
100px|thumb|Arrancada. En l'halterofilia bi ha dos modalidatz:
thumb|100px|Dos tiempos.
Istas modalidatz son dividitas a la suya vegata en cuantas categorias seguntes o peso d'o debantador.
Categorías
Os debantadors están dividitos en categorías seguntes o suyo peso y bi ha uns récords tamién seguntes estas categorias. As categorías d'os debantadors mayors de 20 anyos son as siguients:
Río Llobregat
O río Llobregat ye un d'os prencipals ríos de Catalunya. Naixe a una altaria de 1.259 metros sobre o livel d'a mar en Castellar de n'Hug (Berguedá) y desemboca en a Mar Mediterrania en El Prat de Llobregat, amán de Barcelona, dimpués de recorrer 170 km en trescruzando as comarcas d'o Baches y d'o Baixo Llobregat. A suya cuenca hidrolochica tien una superficie de 4.948,3 km² y o suyo cabal meyano ye de 20,77 hm³/s.
Ordisan
Ordisan (Ordizan en francés y oficialment) ye una comuna occitana en o departamento francés d'Altos Pireneus, districto de Banyeras de Bigorra, cantón de l'Alta Bigorra y rechión d'Occitania. A comuna yera parte de l'antiga provincia de Bigorra.
A suya población ye de 408 habitants(1999) en una superficie de 5,89 km², con una densidat de población de 69,27 hab/km².
Salamandra salamandra
Salamandra salamandra ye una especie d'urodelo d'a familia Salamandridae y d'o chenero Salamandra muito estendillata por Europa, común en os Pireneus y no guaire común en o Sistema Iberico.
Miguel II
Miguel II estió Emperador de l'Imperio Bizantín dende o 25 d'aviento de 820 dica o 2 d'octubre de 829. Ye naixito en 770 d'Amorio y morió o 2 d'octubre de 829. En o "Libro de los Emperadors" dedican dos capítols a lo suyo reinau: "Imperio de Micali Trevlo et cetera" y atro sobre as guerras d'o suyo reinau.
Miguel I habió de luitar contra os musulmans en Sicilia y Creta y contra Tomás o Eslau en Natoliu. Tot esto lo contan en o capítol "Aquí contaremos las cosas que son acaecidas en su tempo: de las guerras y las batallas que los griegos hovieron entre ellos en el dicho tempo; ut sequitur":
A perduga de Creta la comentan asinas en o "Libro de los Emperadors", confundindo Siria con o Emirato de Cordoba:
Os problemas en Sicilia y a invasión d'os aglabís los comentan asinas:
Primeras taifas
thumb|250px|Os reinos taifas en 1037. thumb|250px|Os reinos taifas en 1080.
As taifas fuoron un conchunto d'estaus chicos (ملوك الطوائف) que fuoron amaneixendo entre a desintegración d'o califato de Cordoba dende a fitna u guerra civil que esclató en 1009 dimpués d'a muerte d'o zaguer caudiello amirí Abd al-Malik al-Muzaffar y o derrocamiento d'o zaguer califa omeya Hisham III. En l'anyo 1031 o califato fue aboliu. As primeras taifas luitaban entre ellas y contra os reinos cristianos, y o suyo numero no yera fixo. As primeras taifas encomenzoron a desapareixer en l'anyo 1085 por a invasión almurabit. Os almurabitz consiguiron reunificar os territorios musulmans d'a peninsula baixo a suya sobiranía.
A diversidat etnica d'os musulmans, con etnias que prebaban de librar-sen d'o monopolio de poder d'os arabes en o Califato estió un d'os factors de división. En l'interior predominoron as taifas berbers, como a Taifa de Badajoz. En Levant se creyaron taifas eslavonas como a Tortosa u a Taifa de Denya, pero entre levant y l'interior bi heban taifas berbers como a Taifa d'Albarracín. Tamién en as zonas montanyosas d'Andalucía se creyaron taifas berbers como o reino Zirí de Granada, cerca de taifas arabes d'a ribera d'o Guadalquivir como a Taifa de Sevilla u a Taifa de Cordoba. En a val d'Ebro, a on primero dominaban os arabes yemenins sobre una aplastant mayoría muladí y mozarabe, as taifas de Zaragoza, Tudela y Leida son calificadas de taifas andalusís.
Prepireneu
250px|thumb|right|Anvista de [[Turbón, mont mes envistable de lo Prepireneu de Ribagorza por la gran diferencia topografica respecto a la fondatas de Campo y Graus.]] 250px|thumb|[[Sierra de Cis]] Lo Prepireneu ye una part de l'orocheno pirenenco que ye arredol de tot lo Pireneu axial, tenendo menor altaria y uns materials mes recients d'edat mesozoica u cenozoica, deformatos en la orochenia alpina.
Lo prepireneu meridional consiste en cabalgamientos y napas tectonicas con verchencia enta lo sud y que la placa euroasiatica empentó y puyó dencima de la placa iberica. Muitas de las sierras prepirenencas son calsinosas porque representan materials que sedimentoron en plataformas continentals (como las calsineras de Guara).
Sierras prepirenencas interiors
250px|thumb|right|Anvista de [[Macizo de Cotiella|Cotiella dende la Val de Vio.]]
En l'Alto Aragón son sobre tot rocas calsinosas (calsineras, dolomías y arenitas con components calsinosos no siempre clasificables como "piedra d'arena"), d'edaz entre lo Cretacio superior y lo Eoceno. Las sierras prepirenencas interiors tienen las altarias mayors en las napas de Cotiella (2.912 m) y las Tres Serols (3.355 m), competindo en altaria con lo Pireneu Axial.
Depresión meya intrapirenenca
250px|thumb|right|La localidat de [[Berdún se troba en un pueyo alomato que destaca topograficament respecto a los sallagons de la depresión meya intrapirenenca.]] Entre las sierras interiors y exteriors bi ha a vegatas individualizata una depresión (depresión meya intrapirenenca), representata en la Chacetania por la Canal de Berdún, en Sobrarbe por la Ribera de Fiscal y la suya prolongación por l'Ara ta Boltanya y L'Ainsa, y en Ribagorza por la fondata u depresión de Campo. La edat de los materials ye entre lo Eoceno y l'Oligoceno.
Las altarias mes grans d'esta depresión se troban en lo flysch representato en la marguin septentrional plegando dica poco mes de 2000 m, en contacto con sierras de calsinera.
Sierras prepirenencas exteriors
250px|thumb|right|Anvista de la [[Sierra de Guara.]]
Tienen altarias menors. Son sierras con materials cenozoicos molasicos. Ixos materials molasicos pueden tener un modelato en forma de mallo. La Sierra de Guara ye un eixemplo de sierra prepirenenca. Bi ha rocas de diferents edaz: chesos de facies Keuper de lo Triasico, calsineras de lo Cretacio, calsineras y sallagons de lo Eoceno, piedras d'arena y archilas de lo Eoceno superior y l'Oligoceno inferior, y almendrons de l'Oligoceno superior y lo Mioceno inferior.
Siete Marabellas de lo Mundo
thumb|300px|right|Las 7 marabillas de l'Antigüidat seguntes lo pintor holandés Maarten van Heemskerck (s.XVI). D'ezquierda ta dreita y d'alto t'abaixo: Piramide de Guiza, Chardins de Babilonia, Templo d'Artemis, Estatua de Zeus, Mausoleu d'Alicarnaso, Coloso de Rodas y Faro d'Aleixandría.
Las Siete Marabillas de lo Mundo (u las Siete Marabillas de l'Antigüidat) ye la denominación con la que se connoix siete grans construccions humanas de l'antigüidat clasica a la faixa oriental de lo Mediterranio, basata en libros de viaches que se tornoron bien populars entre es turistas helenos. D'ixas siete marabillas, no n'ha perdurato soque la Gran Piramide de Guiza.
Oríchens
Lo historiador Herodoto (484 aC - 425 aC) y Calimaco de Cirene estioron d'es primers a fer listas de "siete marabillas", pero es escritos suyos no han pervivito y d'ells no se'n sape que per referencias. La versión més antiga que encara perdura d'una lista de siete marabillas ye la compilata per Antipáter de Sidón, que las describiba en un poema d'enta 140 aC:
Lista
La lista de las siete marabillas de lo mundo antigo, ordenatas seguntes lo periodo de la suya construcción, ye la siguient:
Listas posteriors
En tiempos posteriors se son feitas altras listas de siete (u mes) marabillas, vistas mes como una tradición que continaba d'es tiempos d'antis que no como cosa especifica u canonica. Per ixa razón no puet parlar-se d'una nueva lista de siete marabillas medievals u mudernas, encara que bellas construccions gosan d'apareixer a ormino en muitas d'ellas. Eixemplos en son lo Coloseu de Roma, Stonehenge, la Torre Inclinata de Pisa, la Gran Muralla Chinesa, etc.
Las nuevas siete marabillas
thumb|200px|right|Lo [[Taj Mahal, una de las eslechitas como 7 nuevas marabillas de lo mundo.]]
Tozal de Guara
O tozal de Guara (en castellano pico de Guara u puntón de Guara) ye una montanya de 2.077 m situada en a Sierra de Guara. Perteneixe a o Parque Natural d'a Sierra y as Foces de Guara. Se puet alufrar dende a ciudat de Uesca. A suya altura contrasta con o vecín río Alcanadre, que tien una altura minima de 430 m.
Siete Marabellas de lo Mundo
Las nuevas siete marabillas
La triga, manimenos, ye estata vista per muita chent como poco representativa, només posible ta la chent con acceso a Internet. La organización seguirá lo mesmo procedimiento ta esleyir siete marabillas mes, ista vegata de la Natura.
Muitas altras listas pareixitas se son feitas recientment per parti d'organizacions u particulars, bien per meyo de votacions populars locals bien per decisions propias.
David Hume
David Hume, naixito d'Edimburgo (Escocia) o 26 d'abril de 1711 y muerto en Edimburgo o 25 d'agosto de 1776, estió un filosofo anglés vinclato a o Empirismo y Ilustración.
Chinero
thumb|right|200px|Les Très Riches Heures du duc de Berry - Chinero. Chinero, chiner u chenero ye lo primer mes de l'anyo en o calandario gregoriano, fendo-ne parte 31 días.
Etimolochía
thumb|Busto romano d'o dios [[Chano (dios romano)|Chano, Museu Vaticano.]] Lo suyo nombre JANUAIRUS ye dedicato a JANUS, dios d'os cambios, prencipios, os finals y as puertas. Sindembargo, en o calandario romano o mes de chinero ocupaba a oncena posición d'entre os meses de l'anyo, y nomás en feban parte 29 días. Estió con a reforma d'o calandario que fació Chulio César cuan o mes adquirió as suyas caracteristicas actuals.
Antiparte, mesmo que febrero, o mes de chinero no existiba dica a reforma que se diz que fació Numa Pompilio en o sieglo VIII aC.
Luengache de programación Eiffel
Eiffel fue creyato en 1985 por Bertrand Meyer. Ye un luengache de programación enfilato a obchectos centrato en a construcción de software robusto. A suya sintaxi ye pareixita a la de Pascal.
Ola mundo
class OLA_MUNDO create make feature make is       do            io.put_string("%nOla mundo%N") end end -- OLA_MUNDO
Can de chira
thumb|right|300px|Un can de chira, de a raza [[Border Collie, participa en una exhibición d'habilidat en o suyo oficio tradicional, tot fendo chirar una trapada de uellas.]]
A denominación can de chira u de chirar, con sinonimos como can d'atura, u d'aturar, s'aplica tradicionalment, en aragonés, ta referir-se a os eixemplars de cans, de cualsiquier raza u aspecto, que se cría y se fa servir ta conducir as ramadas de bestiar domestico.
Dende o punto d'envista de l'oficio que fan, os cans de chira forman un d'es dos grupos que, en chunto con os cans de guarda de ganau, conforman o que bels autors han quiesto denominar o grupo profesional d'os cans de pastor; os animals que tradicionalment participaban en a transhumancia y belatras actividaz ganaderas.
Anque en l'actualidat cuente con bel uso mas concreto, a denominación can de chira existe en aragonés de forma tradicional y, en orichens, no fa pas referencia a garra raza canina en concreto. Manimenos, en os zaguers tiempos s'ha feito servir o nombre de can de chira, a modo d'aragonesismo lexico, tamién ta referir-se a la raza que tradicionalment s'emplegaba en os Pireneus centrals d'Aragón ta fer a dita función (que en l'actualidat se troba en proceso de recuperación), de forma diferencial y especifica, sobre tot en l'ambito d'os criadors y afeccionaus, que son mayoritariament de luenga castellana. Por ixo, a influencia de l'uso d'iste termin en castellano puede inducir a ambiguedat en aragonés, idioma d'a on que dimana en primeras o termino.
Etimolochía
thumb|right|250px|Os cans de chira que s'ha criau de siempre en as nuestras latituz son de forma y dimensions achustadas ta treballar con as uellas y as crabas que formaban a cabanya ganadera predominant. A denominación mayoritaria ta os animals que fan iste oficio, en l'Alto Aragón, ye can de chira (u a suya variant can de chirar). L'apelativo de chira u de chirar fa referencia a l'acción de fer chirar (de o latín GYRARE) u escorrechir os ganaus, como un d'os movimientos que mas frecuentment cal executar cuan se conduce herbivoros, tot fendo tornar a os animals sobre os suyos pasos u en fendo modificar a trachectoria de a ramada.
A denominación de can d'atura u d'aturar, por analochía, dimana de l'acto d'aturar o ganau (lat. OBTURARE ), que en l'ambito ganadero ye impedir que os animals se metan en as uebras (a on que podrían malmeter parte d'o cautivo), o que puede coincidir u no con o feito de fer que deixen de desplazar-se. De feito, fer chirar un estallo d'ungulaus de tornada ta'l camino tamién se diz “aturar-lo”, anque fisicament no haiga cesau de mover-se sino que nomás se le'n haiga cambeau a trachectoria.
En a comarca de Ribagorza, a on que a os canidos domesticos es conoixen como «cochos» por cuentas de como «cans», a os animals que desempenyan iste oficio se les diz cochos d'atura u d'aturar. En a vecina comarca de o Sobrarbe a denominación «cocho» no ye cheneralizada, pero tamién se i puede sentir de forma esporadica.
Historia
thumb|right|250px|Una pastora con un rabanyo de corders y un can de chirar (olio sobre lienzo, [[sieglo XIX|s. XIX).]] O emplego de cans ta conducir o bestiar se conoix dende l'antiguedat. Anque no se sabe con guaire certeza cuan se comenzó a fer-ne servir ta ista fayena, si que en apareix representaus con profusión en as figuracions artisticas de todas as civilizacions que han poblau a Mar Mediterrania: os echipcianos antigos en pintón en os monimentos, os griegos en daban treslau en os mitos, etc. Por tot o que se sabe que lo menos se'n ha emplegau dende fa milenta anyos.
Como referencia ta Aragón, bels autors han asinyalau que as uellas arribón y s'introdución en a vida d'os pobladors d'a Peninsula Iberica lo menos fa bels 6.000 anyos, y, anque se piensa que talment os primers canidos que fuen con os pastors pudon estar os cans de guarda, por a necesidat que se teneba de defensar as bestias domesticas contra os lobos y os onsos (que enantes yeran tan abundants), os cans de chira u d'aturar, mas chicorrons y rapedos, no debión de tardar en amaneixer.
A historia chenetica d'os cans de chira europeus pareix que ye relativament compartida. S'ha quiesto asinyalar como potencial antipasau de toz ellos una hipotetica raza, que en l'actualidat seria desapareixida, que s'habría caracterizau por a suya mida de media dica chicorrona, y que habría acompanyau a os pueblos de pastors nomadas de as estepas asiaticas en l'antiguedat. Posteriorment, os primers descendients d'aquels cans asiaticos s'habrían distribuiu por tot l'Imperio Romano y habrían dau as diferents razas actual en mesclar-se con as razas caninas preexistents en cadagún d'os países a on que se n'hise introduciu.
En cheneral, en a Peninsula, a mas gran parte d'o bestiar que s'ha teniu tradicionalment ha gosau estar uellas y crabas, y as vacas y caballos, anque puntualment se'n ha teniu dica ta formar-ne ramadas, no yeran sique una minoría d'entre as reses domesticas. Por ixo, as diferents variedaz de cans de chirar que historicament s'ha teniu no destacan por a suya mida nian por a fortaleza fisica, sino por contra destacan por l'achilidat y resistencia y por l'agudos, capables ta marchar con as ramadas t'a on que se as fese ir, y encara escorrechir-las por os camins dificils que feban l'acceso t'as estivas y os puertos, a on que se deixaba a'l tempero en os meses de buen orache. Son eixemplos d'iste tipo de constitucions as razas gos d'atura (catalana), o can de pastor basco, o can de carea (castellano) y o Can de Chira altoaragonés, y toz os eixemplars mestizos d'istas con belatras razas que se i emplega de punta dica punta.
Caracteristicas y razas
thumb|right|200px|L'achilidat ye una cualidat muit important en os animals que se quiere que sirvan bien ta cans de chirar. Como s'ha dito, os cans de chira que s'ha desembolicau en coexistencia con os rabanyos de crabas y/u uellas son medianos u chicorrons, resistents a chornadas de treballo que gosaban estar de muitas horas, y rapedos de movimientos. Istas caracteristicas son importants cuan s'entiende que a conducta con a cual os cans de chirar treballan, en realidat, ye una modificación seleccionada de o comportamiento depredador, herencio de os antipasaus salvaches que tienen toz os cans, por o que ye especialment important que os animals no superen cualque grau d'agresividat, lo chusto, contra las reses.